*Likumprojekts*

**Grozījumi Patentu likumā**

**Izdarīt** Patentu likumā (Latvijas Republikas Saeimas un Ministru Kabineta Ziņotājs, 2007, 6.nr., Latvijas Vēstnesis, 2010, 174.nr., 2011, 202.nr., 2014, 140., 251.nr.) šādus grozījumus:

1. Aizstāt visā likumā vārdus „valsts nodeva” un „nodeva” (attiecīgā locījumā) ar vārdu „maksa” (attiecīgā locījumā).

2. Aizstāt visā likumā vārdus „papildnodeva” (attiecīgā locījumā) ar vārdiem „papildmaksa” (attiecīgā locījumā).

3. 1.pantā:

izteikt 12.punktu šādā redakcijā:

„12) **biotehnoloģisks izgudrojums** — izgudrojums, kas attiecas uz produktiem, kuri sastāv no bioloģiska materiāla vai satur bioloģisku materiālu, vai uz paņēmieniem, ar kuriem bioloģisks materiāls tiek iegūts, apstrādāts vai lietots;”;

aizstāt 14.punktā vārdu „selekcija” ar vārdu „atlase”.

4. Papildināt 3.pantu ar ceturto daļu šādā redakcijā:

„(4) Papildu tiesisko attiecību regulējumu Patentu valdes procedūrām, kas attiecas uz patenta piešķiršanu, Rūpnieciskā īpašuma apelācijas padomes darbību, personu pārstāvību Patentu valdē un profesionālo patentpilnvarnieku darbību, nosaka Rūpnieciskā īpašuma institūciju un procedūru likums.”

5. Izslēgt 8.panta otro daļu.

6. 9.pantā:

ceturtajā daļā izslēgt vārdus „publiskošana vai”;

papildināt ar piekto daļu šādā redakcijā:

“(5) Patentu nepiešķir terapeitiskiem vai ķirurģiskiem ārstēšanas paņēmieniem, kas tiek lietoti attiecībā uz cilvēka vai dzīvnieka ķermeni. Tas neattiecas uz ierīcēm un vielām vai to kompozīcijām, kuras izmanto, lietojot šos paņēmienus.”

7. Aizstāt 18.panta otrajā daļā vārdus „izmanto” ar vārdiem „ir izmantojušas”.

8. Izslēgt V nodaļu.

9. 28.pantā:

aizstāt piektajā daļā vārdus „tā tulkojumu” ar vārdu „to”;

izteikt sestās daļas pirmo teikumu šādā redakcijā:

„Pieteikuma maksu samaksā mēneša laikā no patenta pieteikuma iesniegšanas dienas, norādot maksājuma mērķi, un, lai nodrošinātu pieteikuma labāku identificēšanu, papildus Patentu valdē var iesniegt dokumentu, kas apliecina maksas samaksu.”

10. Aizstāt 29.panta trešās daļas otrajā un ceturtajā teikumā un ceturtajā daļā vārdu „agrākās” ar vārdu „agrākā”.

11. 30.pantā:

izslēgt pirmās daļas otro teikumu;

papildināt ar 1.1daļu šādā redakcijā:

„ (11) Izgudrojums nedrīkst būt pretrunā ar zinātniski apstiprinātiem dabas likumiem.”;

izteikt trešo daļu šādā redakcijā:

„(3) Ja patenta pieteikumā ietverts vairāk nekā 10 pretenziju, pieteicējs papildus maksai par pieteikumu samaksā maksu par 11. un katru nākamo pretenziju. Maksu par pretenzijām samaksā mēneša laikā pēc pieteikuma iesniegšanas. Ja maksa par pretenzijām nav samaksāta noteiktajā termiņā, to var samaksāt mēneša laikā pēc tam, kad nosūtīts paziņojums par termiņu neievērošanu. Pēc šā termiņa pretenzijas, par kurām nav samaksāta maksa, tiek uzskatītas par neiesniegtām.”

12. Izslēgt 32.pantu.

13. Aizstāt 34.panta ceturtajā daļā vārdus „pieteikumu noraida” ar vārdiem „Patentu valde pieņem lēmumu par patenta pieteikuma noraidīšanu”.

14. 35.panta pirmā daļā:

papildināt pirms vārda „Patentu” ar vārdiem „Ja pieteikums nav atsaukts”;

aizstāt vārdus „pirmās agrākās” ar vārdiem „pirmā agrākā”.

15. Izteikt 37.panta pirmo daļu šādā redakcijā:

„(1) Patentu valde pārbauda, vai patenta pieteikums atbilst šā likuma 8., 9. un 10.panta, 30.panta pirmās, 1.1 un otrās daļas, 31. un 36.panta prasībām. Patentu valde pieteikuma izskatīšanas procesā neveic izgudrojuma patentspējas ekspertīzi atbilstoši šā likuma 5. un 7.panta prasībām.”

16. Izteikt 38.panta sestās daļas trešo teikumu šādā redakcijā:

„Bez maksas patentu reģistrā iekļauj ziņas par pārstāvja iecelšanu, grozījumu ziņās par pārstāvi un par pārstāvja atcelšanu, kā arī izlabo Patentu valdes pieļautās kļūdas.”

17. Izteikt 39.pantu šādā redakcijā:

„**39.pants.** **Apelācija par Patentu valdes lēmumu**

Ja pieteicējs vai cits Patentu valdes lēmuma adresāts (patenta īpašnieks, bijušais īpašnieks, īpašumtiesību pārņēmējs, licenciāts) pilnībā vai daļēji nepiekrīt pieņemtajam Patentu valdes lēmumam, viņš ir tiesīgs iesniegt apelācijas iesniegumu saskaņā ar Rūpnieciskā īpašuma institūciju un procedūru likumu.”

18. Izslēgt 40., 41. un 42.pantu.

19. Papildināt 43.panta pirmo daļu aiz vārda „datums” ar vārdiem „ievērojot, ka maksājumu uzskata par saņemtu dienā, kad tas pilnā apmērā ir ieskaitīts šim nolūkam paredzētajā Patentu valdes kontā”.

20. 44.panta otrajā daļā:

papildināt aiz skaitļa un vārdiem „28.panta piektajā” ar vārdiem „un sestajā”;

izslēgt skaitli un vārdus „41.panta pirmajā daļā”.

21. Aizstāt 45.panta otrajā daļā vārdu „saņemts” ar vārdu „paziņots”.

22. 46.pantā:

izteikt trešo daļu šādā redakcijā:

„(3) Ja šā panta pirmajā daļā paredzētajā gadījumā Patentu valde konstatē, ka termiņš nokavēts, kaut arī pieliktas apstākļiem atbilstošas pūles un izpildītas šā panta otrās daļas prasības, tā atjauno pieteicēja vai patenta īpašnieka tiesības uz patenta pieteikumu vai patentu.”;

aizstāt ceturtajā daļā vārdu „saņemšanas” ar vārdu „paziņošanas”;

izslēgt piektās daļas 5. un 6.punktu.

23. Izslēgt 49.pantu.

24. Papildināt 50.panta piekto daļu pēc pirmā teikuma ar jaunu otro teikumu šādā redakcijā:

„Ieinteresētā persona samaksā maksu par komercķīlas atzīmes izdarīšanu patentu reģistrā.”

25. 51.pantā:

aizstāt otrajā un ceturtajā daļā vārdus „valsts nodevas samaksu apliecinošs dokuments” ar vārdiem „samaksāta noteiktā maksa”.

26. 58.pantā:

aizstāt pirmās daļas 2.punktā vārdu „pieteikumu” ar vārdu „lūgumu”;

aizstāt otrajā daļā vārdu „Pieteikumu” ar vārdu „Lūgumu” un izslēgt vārdus un skaitļus „šā likuma 41.pantā noteiktā iebilduma procedūras laikā vai”;

trešajā daļā aizstāt skaitli „2” ar skaitli „1” un papildināt otrajā teikumā pēc vārda „pieteikumu” ar vārdiem „tiesā vai lūgumu Patentu valdē”;

papildināt pantu ar ceturto daļu šādā redakcijā:

„(4) Ja patents tiek ierobežots, Patentu valde iespējami īsā laikposmā publicē grozītās pretenzijas Patentu valdes oficiālajā izdevumā.”

27. Izteikt 64.pantu šādā redakcijā:

„**64.pants. Mantiskā kaitējuma atlīdzības un nemantiskā kaitējuma atlīdzības noteikšanas kārtība**

(1) Ja personas vainas dēļ notikusi patenta nelikumīga izmantošana, šā likuma 62.panta otrajā daļā minētie tiesību subjekti ir tiesīgi prasīt pārkāpuma rezultātā nodarītā mantiskā kaitējuma un nemantiskā kaitējuma atlīdzību.

(2) Prasot atlīdzināt mantisko kaitējumu, tiesību subjekti par katru pārkāpumu var lūgt vienu no šādiem mantiskās atlīdzības veidiem:

1) zaudējumu atlīdzību;

2) licences maksu – summu, kuru varētu saņemt patenta īpašnieks par patenta izmantošanas tiesību nodošanu licenciātam;

3) tās personas, kura prettiesiski izmantojusi patentu, pārkāpuma rezultātā negodīgi gūto peļņu.

(3) Nemantiskā kaitējuma atlīdzības apmēru tiesa nosaka pēc sava ieskata.”

28. Izslēgt 70.panta pirmajā daļā vārdus „neatkarīgi no rezultāta, ar kādu beigusies tā izskatīšana Eiropas patentu iestādē”.

29. 71.pantā:

izslēgt trešajā daļā vārdus „Šā likuma 41.panta nosacījumi netiek piemēroti iebildumiem pret Eiropas patenta piešķiršanu”;

papildināt pantu ar 3.1daļu šādā redakcijā:

„(31) Ja, izskatot Eiropas patentu iestādei iesniegto lūgumu par patenta ierobežošanu vai atzīšanu par spēkā neesošu, Eiropas patents tiek uzturēts spēkā ar grozītām pretenzijām, patenta īpašnieks triju mēnešu laikā pēc tam, kad publicēts lēmums par Eiropas patenta ierobežošanu, iesniedz Patentu valdei grozīto pretenziju tulkojumu latviešu valodā un samaksā maksu par publikāciju.”;

izslēgt piektajā daļā vārdu „vai” un papildināt pēc vārda „trešajā” ar vārdu un skaitli „vai 3.1”;

izslēgt sestajā daļā vārdu „vai” un papildināt pēc vārda „trešajā” ar vārdu un skaitli „vai 3.1”.

30. Izteikt 72.panta otro daļu šādā redakcijā:

„(2) Atbilstoši šā likuma 71.panta otrajai, trešajai un 3.1daļai iesniegto tulkojumu uzskata par autentisku, izņemot gadījumu, kad tiesas lietā, kas ir saistīta ar Eiropas patenta atzīšanu par spēkā neesošu (56.pants), Eiropas patenta pieteikuma vai Eiropas patenta pretenziju tulkojums piešķir šaurāku aizsardzību salīdzinājumā ar Eiropas patenta pieteikumu vai Eiropas patentu valodā, kura ir Eiropas Patentu iestādes procedūru valoda.”

31. Aizstāt 76.panta pirmajā daļā vārdus un skaitļus „Padomes 1992.gada 18.jūnija regulu (EEK) Nr.1768/92 par papildu aizsardzības sertifikāta izstrādi zālēm” ar vārdiem un skaitļiem „Eiropas Parlamenta un Padomes 2009.gada 6.maija regula (EK) Nr.469/2009 par papildu aizsardzības sertifikātu zālēm.”

Likums stājas spēkā 2016.gada 1.janvārī.

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

07.04.2015. 14:37

1131

L.Zommere

67220208, Linda.Zommere@lrpv.gov.lv